Heyerdahl vokste opp på Majorstuen i Oslo som nabo til blant andre forfatteren André Bjerke. Etter økonomisk gymnas arbeidet han som journalist i fra 1960 til 1965, der han hadde ansvar for spalten Plater og stjerner. I samarbeid med pianisten Kjell Bækkelund (1930–2004) var det Heyerdahl som fikk på plass de norske sølv- og gullplatene fra 1960 (se: Salgstrofeer i musikkbransjen). Fra 1962 var Heyerdahl deltids-programleder i NRKs første pop-program . 15. april 1964 overrakte han i Njårdhallen avisens sølvplate til Bobby Bare og til Jim Reeves (1923–1964) for «Adios Amigo», tre måneder før Reeves omkom i en flystyrt. Året etter intervjuet han og Sølvi Bryde Rolling Stones da de spilte i Norge for første gang 24. juni 1965.